ઋષીઓનુ કામ જે પોતાને આંતર સાધના કરી સત્યની પ્રતીતિ થઇ હોય તેનાથી સમાજ ને વાકેફ કરવાનુ  હતુ અને તેના બદલામા તેમને સમાજ તરફથી  વસ્તુની  ભેટો મળતી ને તેમાથી તેનુ ગુજરાન ચાલતુ હતુ અને તેઓ પોતાએ અનુભવેલ સત્ય લોકો સુધી પહોચાડતા હતા, આ છે, વેદથી  ઉપનિષદ સુધીનો ગાળો,જેમા સ્વાર્થ,લાભ, લોભ, લાલચ કે ઉંચનીચના ભેદો હતા નહી, જ્ઞાતિવાદનુ નામ નિશાન હતુ નહી, સૌ સુખપુર્વક  જીવતા હતા,આખા વેદાંત શાસ્ત્રની આખી ભુમીકા ત્રણ પ્રસ્થાન ઉપર બંધાયેલી છે ,શ્રુતિ પ્રસ્થાન, સ્મૃતિપ્રસ્થાન અને ન્યાય અથવા તર્ક પ્રસ્થાન આ ન્યાય પ્રસ્થાનમા બ્રહ્મ સુત્રનો અને શ્રુતિ પ્રસ્થાનમા ઉપનિષદોનો અને સ્મૃતિ પ્રસ્થાનમા ગીતાનો સમાવેશ થાય છે.